stanford-oval/wikipedia huggingface dataset:
משוואת קצב

בכימיה פיזיקלית, משוואת קצב או חוק קצב הם כלים לתיאור המהירות בה מתרחשת תגובה מסוימת. למשוואה שימוש נרחב בקינטיקה כימית. משוואת הקצב מקשרת בין קצב התגובה לריכוזים או לחצים של המגיבים והתוצרים בתגובה. באופן כללי, עבור התגובה  {\ce {A + B -> C}} משוואת הקצב תהיה:
כאשר:
k בטמפרטורה קבועה, הוא קבוע הקצב ויחידותיו משתנות בהתאם לכמות החומרים בריאקציה.
m הוא הסדר החלקי של חומר A. (הסוגרים המרובעים מציינים ריכוז, בדרך כלל ביחידות מולר)
n הוא הסדר החלקי של חומר B.
סכום הסדרים החלקיים הוא הסדר הכולל של הריאקציה. בתגובה אלמנטרית, סכום המקדמים הסטוכיומטרים של המגיבים הוא סדר התגובה.
קיימות משוואות קצב מסובכות יותר עבור תגובות שאינן אלמנטריות. לתגובות כאלה יש מנגנון, המורכב מכמה שלבים של תגובות אלמנטריות.
משוואת הקצב היא משוואה דיפרנציאלית. האינטגרל על משוואת הקצב נותן "פתרון" למשוואה, פתרון המקשר בין ריכוזי המגיבים והתוצרים ביחס לזמן.
גם זרזים ומעכבים יכנסו למשוואה, על אף שריכוזם אינו משתנה, מכיוון שהם משפיעים על קצב התגובה. לזרזים יהיה סדר חלקי חיובי, ומעכבים יהיו בעלי סדר חלקי שלילי.
תגובות מסדר אפס

בתגובות מסדר אפס, קצב התגובה אינו תלוי בריכוז המגיבים. העלאת ריכוז המגיבים לא יעלה את קצב התגובה. חוק הקצב לתגובה כזאת יהיה:
כאן, יחידותיו של קבוע הקצב תהיינה ריכוז/ זמן. ניתן לתאר את השתנות הריכוז ביחס לזמן לפי:
פתרון משוואת הקצב (האינטגרל על חוק הקצב) ייתן:
כאשר  [A]_{t} מייצג את ריכוז החומר בזמן מסוים, ו- [A]_{0} מייצג את הריכוז ההתחלתי.
התגובה היא מסדר אפס אם שרטוט גרף של הריכוז כנגד הזמן הוא קו ישר (ליניארי). שיפוע הישר הוא k, קבוע הקצב.
זמן מחצית החיים של התגובה מתאר את הזמן הדרוש לחומר להגיע למחצית מריכוזו ההתחלתי. עבור תגובה מסדר אפס הוא נתון בנוסחה:
תגובות מסדר ראשון

תגובות מסדר ראשון תלויות בריכוז של חומר אחד בלבד (תגובה אונימולקולרית). עשויים להיות מגיבים אחרים, אך הסדר החלקי שלהם יהיה אפס. משוואת הקצב תהיה מהצורה:
בסדר ראשון, יחידותיו של k תהיינה 1זמן, ומאינטגרל על משוואת הקצב מתקבל
או, באופן שקול,
שרטוט של גרף  \ln {[A]} נגד הזמן, יתן גרף ליניארי ששיפועו  k.
בסדר ראשון, זמן מחצית החיים אינו תלוי בריכוז ההתחלתי והוא נתון בנוסחה:
 t_{\frac {1}{2}}={\frac {\ln {(2)}}{k}}.
דוגמאות לתגובות מסדר ראשון:
{\ce {H2O2(l) -> 2H2O(l) +O2(g)}}
{\ce {SO2Cl2(l) -> SO2(g) + Cl2(g)}}
{\ce {N2O5(g) -> 4NO2(g) + O2(g)}}
תגובות מסדר שני

תגובה מסדר שני תהייה מורכבת משני מגיבים שהסדר החלקי של כל אחד מהם אחד, או מגיב שהסדר החלקי שלו 2.
במקרה הראשון, משוואת הקצב תראה כך:
במקרה השני:
כאשר הריכוזים ההתחלתיים של A ושל B חייבים להיות שונים זה מזה.[דרושה הבהרה]
דוגמה לתגובה מסדר שני:
{\ce {2NO2(g) -> 2NO(g) + O2(g)}}
סיכום לתגובות מסדרים שונים עם מגיב בודד

|  | סדר אפס | סדר ראשון | סדר שני | סדר n |
| --- | --- | --- | --- | --- |
| משוואת הקצב |  -{\frac {d[A]}{dt}}=k |  -{\frac {d[A]}{dt}}=k[A] |  -{\frac {d[A]}{dt}}=k[A]^{2} |  -{\frac {d[A]}{dt}}=k[A]^{n} |
| פתרון משוואת הקצב |  [A]=[A]_{0}-kt |  [A]=[A]_{0}e^{-kt} |  {\frac {1}{[A]}}={\frac {1}{[A]_{0}}}+kt |  {\frac {1}{[A]^{n-1}}}={\frac {1}{{[A]_{0}}^{n-1}}}+(n-1)kt [למעט סדר ראשון] |
| יחידות קבוע הקצב (k) |  {\frac {M}{s}} |  {\frac {1}{s}} |  {\frac {1}{M\cdot s}} |  {\frac {1}{M^{n-1}\cdot s}} |
| גרף ליניארי לחילוץ k |  [A]\ {\mbox{vs.}}\ t |  \ln([A])\ {\mbox{vs.}}\ t |  {\frac {1}{[A]}}\ {\mbox{vs.}}\ t |  {\frac {1}{[A]^{n-1}}}\ {\mbox{vs.}}\ t [למעט סדר ראשון] |
| זמן מחצית חיים |  t_{1/2}={\frac {[A]_{0}}{2k}} |  t_{1/2}={\frac {\ln(2)}{k}} |  t_{1/2}={\frac {1}{[A]_{0}k}} |  t_{1/2}={\frac {2^{n-1}-1}{(n-1)k{[A]_{0}}^{n-1}}} [למעט סדר ראשון] |
ראו גם

קינטיקת מיכאליס-מנטן
פסאודו סדר
המילטון לוסק

| --- | --- |

 לידה:  16 באוקטובר 1903 שיקגו, ארצות הברית 
 פטירה:  19 בפברואר 1968 (בגיל 64) בל אייר, ארצות הברית 
 מקום קבורה:  פורסט לאון ממוריאל פארק
 לאום:  אמריקאי
 מקום לימודים:  אוניברסיטת קליפורניה בברקלי 
 תקופת הפעילות:  1934–1968 (כ־34 שנים)
 תחום יצירה:  הנפשה
 פרסים והוקרה:  פרס אוסקר לאפקטים הטובים ביותר (1963)  אגדות דיסני (1999)  פרס וינזור מקיי (1984) 
 
המילטון סאמרס לוסק (באנגלית: Hamilton Somers Luske;‏ 16 באוקטובר 1903 – 19 בפברואר 1968) היה אנימטור ובמאי קולנוע אמריקאי באולפני ההנפשה של וולט דיסני.
ביוגרפיה

לוסק נולד בשיקגו בשנת 1903. הוא הצטרף לאולפני ההנפשה של וולט דיסני בשנת 1931, ובמהרה הוסמך על ידי וולט דיסני כדי שיהיה פקח אנימציה בסרט "שלגיה ושבעת הגמדים". הוא ביים כ-40 סרטים קצרים ובאורך מלא כחלק מעבודתו באולפנים, החל משנת 1936 ועד מותו, בשנת 1968, בגיל 64. בין הסרטים שלוסק ביים נכללים "פינוקיו" (1940), "פנטסיה" (1940), "הדרקון העקש" (1941), "סלודוס אמיגוס" (1942), "הבה לי מוזיקה" (1946), "חופשי ומאושר" (1947), "עת הזמיר" (1948), "כה יקר ללבי" (1948), "סינדרלה" (1950), "עליסה בארץ הפלאות" (1951), "פיטר פן" (1953), "בן ואני" (1953), "היפהפייה והיחפן" (1955), "דונלד בארץ המתמטיקסם" (1959), "על כלבים וגנבים" (1960) ו"מרי פופינס" (1964).
לוסק הוא אביו של טומי לוסק, אשר דיבב את מייקל דרלינג בגרסה המקורית של הסרט "פיטר פן" ונפטר מתאונת דרכים בשנת 1990.
פרסים והוקרה

פרס אוסקר לאפקטים הטובים ביותר (1964) - על עבודתו בסרט "מרי פופינס".
פרס וינזור מקיי (1984) - על תרומתו לתחום ההנפשה.
אגדות דיסני (1999) - על תרומה יוצאת דופן ואינטגרלית לחברת וולט דיסני.
הערות שוליים

↑  Hamilton Luske, באתר אגדות דיסני
| --- | --- |
בקרת זהויות :  NLI: 987007460338405171  PLWABN: 9810689611205606  BIBSYS: 8019851  BNE: XX1102154  BnF: cb139998998 (data)  GND: 119519704  ISNI: 0000 0000 6302 4959  LCCN: no92009155  LNB: 000344474  NKC: xx0182252  NLA: 42439438  NLK: KAC201104903  NTA: 073663131  RERO: 02-A013234964  SNAC: w6xx2fw9  SUDOC: 077447182  Trove: 1457938  ULAN: 500474653  VIAF: 59280204   WorldCat (עם VIAF): 59280204
מרבו ענק

| מרבו ענק |
| --- | --- |
 מרבו ענק
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חסידאים
משפחה:: חסידתיים
סוג:: מרבו
מין:: מרבו ענק
שם מדעי
 Leptoptilos dubius ‏גמלין, 1789
תחום תפוצה


מָ֫רַבּוּ ענק (שם מדעי: Leptoptilos dubius), הוא מין עוף גדול ממשפחת החסידתיים המצוי בדרום-מזרח אסיה ובצפון הודו.
מאפיינים

המרבו הוא עוף ענקי שיכול להגיע לגובה 150 ס"מ, אורך של 136 ס"מ, מוטת כנפיים של 250 ס"מ ומשקל  של 8-11 ק"ג. הוא העוף הגדול ביותר בסדרתו אך קרוב למרבו אפריקני, ליאבירו ולחסידת האוכף. למרבו ראש אפרפר-חיוור עם מקור ענקי, צוואר צהוב ארוך וגוף לבן עם כנפיים שחורות ודלדל ורוד מתחת לחזה. הרגליים ארוכות והזנב קצר.
עוף זה מצוי ברחבי ביצות, נהרות ומישורים מהודו עד האי בורנאו. הוא נודד בעונת הרבייה לדרום-מזרח אסיה שם הוא מתרבה. הוא אוכל בשר מרשים הניזון מדגים, צפרדעים, חרקים גדולים כמו ארבה, לטאות, נחשים ומכרסמים אך בעיקר מפגרים. הוא קוטל את טרפו עם מקורו הענקי.
עופות המרבו חיים לבדם או בקבוצות קטנות. לעיתים נדירות ינועו בלהקות גדולות.
מצב השימור של מרבו זה הוא בסכנת הכחדה.
הערות שוליים

↑  מרבו ענק באתר הרשימה האדומה של IUCN
| חסידתיים |
| --- | --- | --- |
| פשוק מקור | פשוק-מקור אסייתי • פשוק-מקור אפריקני |  |
| חסידה | חסידה שחורה • חסידה אבדימית • חסידה לבנת-גרון • חסידת סטורם • חסידת מגווארי • חסידה לבנה • חסידה מזרחית |  |
| חסידת אוכף | חסידת האוכף • חסידה שחורת-צוואר |  |
| יאבירו (סוג ומין יחיד) | יאבירו |  |
| מרבו | מרבו אפריקני • מרבו קטן • מרבו ענק |  |
| חסידן | חסידן מילקי • חסידן אפריקני • חסידן צבוע • חסידת עצים |  |
| --- | --- |
בקרת זהויות :  NLI: 987007588343105171
ויה אלפינה

| --- | --- |


 
 קואורדינטות:  46°26′16″N 9°42′43″E﻿ / ﻿46.437855555556°N 9.7119138888889°E﻿ / 46.437855555556; 9.7119138888889
 www.via-alpina.org
 he
 
מפה של מסלולי ויה אלפינה
ויה אלפינה (Via Alpina) היא רשת של חמישה מסלולי הליכה למרחקים ארוכים ברחבי האזורים האלפיניים של סלובניה, אוסטריה, גרמניה, ליכטנשטיין, שווייץ, איטליה, צרפת ומונקו. השביל הארוך ביותר בויה אלפינה הוא השביל האדום אשר קצוותיו נמצאים בטריאסטה ובמונקו.
הוויה אלפינה הוקם על ידי קבוצה של ארגונים ציבוריים ופרטיים מ-8 מדינות שונות במהלך שנת 2000 אשר קיבלו מימון לשם כך מהאיחוד האירופי בין השנים 2001 עד 2008. הויה אלפינה נוסד ביוזמת אגודת "Grande Traversée des Alpes" בגרנובל.
רודי גל

רודי גל הייתה תנועה ימית עברית של תנועת בית"ר, שפעלה בלטביה בשנים 1931–1938. מטרתה הייתה להכשיר את הנוער הבית"רי לספנות מסחרית וצבאית. התנועה נוסדה בכנס הראשון של תנועת בית"ר בדנציג בשנת 1931.
בכינוס העולמי הראשון של בית"ר בדנציג, באפריל 1931, הוחלט על הקמת 'מחלקה להכשרה ימית' במטרה להכשיר ימאים שיהיו מסוגלים להשיט אניות כשעל סיפונם עולים בלתי לגאליים. המחלקה הוקמה בארץ ישראל ביוזמתו של רב חובל ירמיהו הלפרין, שגם עמד בראשה. בכינוס השמיע עדיה חורון את דבריו, שעוררו את התלהבותו של זאב ז'בוטינסקי שטיפח את המלומד הצעיר. חורון הכריז אז על ייסוד תנועת "רודי גל", שמטרתה הכשרת נוער בית"רי בתחום הימאות להקמת צי עברי סוחר ומגן. בשנת 1933 התארגנה בעיר ריגה שבלטביה קבוצת בית"רים בשם "רודי גל" שעסקה בדיג.
כעבור שנתיים, בשנת 1935, הוקם בית ספר ימי צף בספינת מפרשים על הים הבלטי. ספינת האימון נקראה "תיאודור הרצל" ועליה למדו בשלושה מחזורים כ-50 בית"רים מלטביה. את המימון השוטף ללימוד השיגו מהובלת מטענים בים הבלטי תוך כדי לימוד. צוות הספינה לא כלל יהודים כלל. בית הספר הימי נוהל בידי דב ריבלין, עד שהספינה הרעועה הושבתה כליל מפעילות בשנת 1938.
הפיה לילי

כריכת הספר הראשון בסדרה בעברית
הפיה לילי (בגרמנית: Prinzessin Lillifee; בתרגום לעברית: הנסיכה ליליפי) היא סדרת ספרים גרמנית לילדות, שנכתבה ואוירה על ידי מוניקה פינסטרבוש. סדרת הספרים עוקבת אחר לילי, פיית פרחים שבכל ספר עוברת הרפתקה חדשה ולומדת ערכים חדשים יחד עם חבריה בעלי החיים בממלכת ורודיה. הספר הראשון בסדרת הספרים הופץ בשנת 2004, ונכון לשנת 2021 ישנם 17 ספרים בסדרה. לכל ספר יש עלילה מקורית משלו, אך יש קשר כרונולוגי בין הספרים.
סדרת הספרים תורגמה למספר שפות, והופצה במעל 25 מדינות, ביניהן צרפת, ארצות הברית, הולנד, יפן וטורקיה. בישראל, הופצו שבעה ספרים מתוך סדרת הספרים על ידי הוצאת שוקן בתרגום לעברית שנעשה על ידי חגי ברקת, ארנו בר ויעל קליפר בהתאמה.
בהשראת סדרת הספרים, הופצו כ-350 מוצרים נלווים שונים הכוללים מוצרי בית, בובות, צעצועים ומגזינים, כמו כן, הופקו סרטי קולנוע, סדרות טלוויזיה ועיבודים לתיאטרון.
ספרי הסדרה

| # | שם הספר בעברית | שם הספר בשפת המקור | שנת הפצה מקורית | מתרגם/ת הספר לעברית |
| --- | --- | --- | --- | --- |
| 1 | הפיה לילי | Prinzessin Lillifee | ‏2004 | חגי ברקת |
| 2 | הפיה לילי והסוד הגדול | Prinzessin Lillifee hat ein Geheimnis | ‏2005 | ארנו בר |
| 3 | הפיה לילי ובת הים הקטנה | Prinzessin Lillifee und die kleine Seejungfrau | ‏2006 | יעל קליפר |
| 4 | הפיה לילי והחד קרן | Prinzessin Lillifee und das Einhorn | ‏2006 |  |
| 5 | הפיה לילי ותחרות הריקודים הגדולה | Prinzessin Lillifee die kleine Ballerina | ‏2007 | ארנו בר |
| 6 | הפיה לילי והדולפין הקטן | Prinzessin Lillifee und der kleine Delfin | ‏2008 | ארנו בר |
| 7 | הפיה לילי והעופר | Prinzessin Lillifee und das kleine Reh | ‏2009 | ארנו בר |
| 8 | הפיה לילי והדרקונית הקטנה | Prinzessin Lillifee und der kleine Drache | ‏2011 | ארנו בר |
| 9 | הפיה לילי וגביש הסלע | Prinzessin Lillifee und der Bergkristall | ‏2012 |  |
| 10 | הרמת מסך לפיה לילי | Vorhang auf für Prinzessin Lillifee | ‏2013 |  |
| 11 | הפיה לילי וכדור הפיות | Prinzessin Lillifee und der Feenball | ‏2014 |  |
| 12 | הפיה לילי מצילה את גן העדן של החד קרן | Prinzessin Lillifee rettet das Einhornparadies | ‏2016 |  |
| 13 | הפיה לילי והפיל המעופף | Prinzessin Lillifee und der fliegende Elefant | ‏2017 |  |
| 14 | הפיה לילי מחפשת את הכוכב האבוד | Prinzessin Lillifee sucht den verlorenen Stern | ‏2018 |  |
| 15 | הפיה לילי במרפאה הווטרינרית | Prinzessin Lillifee in der Tierklinik | ‏2019 |  |
| 16 | הפיה לילי והצדפה הקסומה | Prinzessin Lillifee und die Zaubermuschel | 2020 |  |
| 17 | הפיה לילי - סיפור חורף | Prinzessin Lillifee – Ein Wintermärchen | 2021 |  |
דמויות ראשיות

הפיה לילי - גיבורת סדרת הספרים. פיית פרחים. נסיכת ממלכת ורודיה.
פיני החזיר - חזיר המחמד של לילי. חמדן ושובב.
ורדית וכלנית - שתי עכברות תאומות שעובדות בארמון של הפיה לילי.
חזי הקיפוד - חבר של הפיה לילי.
קרלוס הצפרדע - צפרדע שגר ליד הארמון של הפיה לילי. חולם על נסיכה שתנשק אותו ותהפוך אותו לנסיך.
מדיות > מחזות זמר

בשנת 2007, הוצג לראשונה בגרמניה מחזמר פופ לכל המשפחה בשם "Prinzessin Lillifee und der Zauber der Rose" ("הפיה לילי וקסם הורד").
בשנת 2012, הוצג לראשונה בגרמניה המחזמר "Prinzessin Lillifee und die verwunschene Insel" ("הפיה לילי והאי הקסום").
מדיות > סרטים

בשנת 2009, הופץ לראשונה בקולנוע סרט ההנפשה "הפיה לילי". הסרט דובב לעברית והופץ בבתי הקולנוע בישראל באותה שנה.
בשנת 2011, הופץ לראשונה בקולנוע סרט ההנפשה "הפיה לילי וחד הקרן". הסרט דובב לעברית והופץ בבתי הקולנוע בישראל בשנת 2012.
מדיות > סדרות טלוויזיה

בשנת 2009, שודרה לראשונה בגרמניה בערוץ KiKa סדרת הלייב אקשן "!‏Tanz mit Prinzessin Lillifee" ("לרקוד עם הפיה לילי!").
באפריל 2012, שודרה לראשונה בגרמניה בערוץ KiKa סדרת ההנפשה "הפיה לילי". הסדרה דובבה לעברית ושודרה בישראל בערוץ הופ! בשנת 2013.
מדיות > מדיות נוספות

הופץ ספר אודיו בגרמנית שהושמע על ידי סיסי פרלינגר.
החל משנת 2006, מופצים מגזינים בהשראת הספרים.
בשנת 2014, לכבוד עשור לסדרת הספרים, הופץ באנדרואיד משחק המבוסס על סדרת הספרים.
פרנסיסקו טרינקאו

פרנסיסקו אנטוניו משאדו מוטה קטסרו טרינקאו (בפורטוגזית: Francisco António Machado Mota Castro Trincão; נולד ב-29 בדצמבר 1999), המוכר בקיצור כפרנסיסקו טרינקאו, הוא כדורגלן פורטוגזי, המשחק בעמדת הקיצוני בספורטינג ליסבון ובנבחרת פורטוגל.
קריירת מועדונים

ב-4 באפריל 2016 ערך טרינקאו את הופעת הבכורה שלו במדי בראגה ב' נגד פרימונדה במסגרת ליגת המשנה בפורטוגל. ב-28 בדצמבר 2018 שיחק את משחק הגביע הראשון שלו עם הקבוצה הראשונה של בראגה בניצחון 4–0 נגד ויטוריה סטובאל. ב-2 בינואר 2019, חמישה ימים לאחר משחק הגביע, ערך את הופעת הבכורה שלו במדי בראגה הבוגרת נגד מאריטימו במסגרת הליגה הפורטוגלית. כבש את שערו הראשון במדי בראגה ב-12 בדצמבר 2019, במשחק האחרון בשלב הבתים של הליגה האירופית נגד סלובן ברטיסלאבה. המשחק הסתיים בתוצאה 4–2 לטובת בראגה, בו רשם טרינקאו שער ובישול. ב-4 בינואר 2020 הבקיע את שער הליגה הראשון שלו כשקבוצתו ניצחה 7–1 את בלננסש. ב-25 בינואר 2020, שיחק טרינקאו לראשונה בגמר גביע הליגה הפורטוגלית נגד פורטו, לאחר שעלה מהספסל בדקה ה-50. אותו משחק הסתיים בניצחון של בראגה בתוצאה 1–0.
בחורף 2020 חתם בברצלונה תמורת 31 מיליון אירו, כשחוזהו נכנס לתוקף ב-1 ביולי 2020. ב-7 בפברואר 2021 כבש את שער הבכורה שלו במדי ברצלונה, בניצחון 2–3 על ריאל בטיס.
ב-4 ביולי 2021 הושאל טרינקאו לוולברהמפטון וונדררס לעונה אחת.
ב-13 ביולי 2022 הושאל לספורטינג ליסבון.
קריירה בינלאומית

ביולי 2018 היה טרינקאו חלק מנבחרת פורטוגל עד גיל 19, שזכתה באליפות אירופה עד גיל 19 לאחר שגברה 4–3 על נבחרת איטליה לאחר תוספת הזמן, באותו המשחק הוא רשם שער ובישול. יחד עם חברו לנבחרת, ג'וטה, סיים טרינקאו כמלך השערים של הטורניר עם חמישה שערים.
טרינקאו אף השתתף עם הנבחרת הפורטוגלית עד גיל 20, במסגרת גביע העולם עד גיל 20, כשבמהלך הטורניר הוא כבש שער אחד נגד נבחרת דרום קוריאה.
ב-5 בספטמבר 2019 ערך את הופעתו הראשונה במדי נבחרת פורטוגל הצעירה (עד גיל 21) נגד נבחרת גיברלטר הצעירה, באותו המשחק הוא רשם שער ובישול.
ערך את הופעת הבכורה שלו בנבחרת פורטוגל הבוגרת ב-5 בספטמבר 2020, כשהחליף את ברנרדו סילבה בדקה ה-78, בניצחון 1–4 על קרואטיה.
תארים

גביע המלך הספרדי: 2020/2021
ליגת העל הפורטוגלית: 2023/2024
הערות שוליים

↑  יש חלוץ, אך לעונה הבאה: טרינקאו חתם בבארסה, באתר ONE‏, 31 בינואר 2020
↑  ספרד: ברצלונה ניצחה 2:3 את ריאל בטיס, באתר וואלה, 7 בפברואר 2021
סבסטיאן אוז'ייה

סבסטיאן אוז'ייה (בצרפתית: Sébastien Ogier, נולד ב-17 בדצמבר 1983) הוא נהג מרוצי ראלי צרפתי המתחרה עבור קבוצת טויוטה באליפות העולם בראלי. זכה באליפות העולם עולם שמונה פעמים, מתוכן שש פעמים רצופות (2013–2018), 2020-2021).
2005–2007: השנים הראשונות

קריירת הראלי של אוז'ייה החלה בשנת 2005 כאשר זכה בגביע הפדרציה הצרפתית לנוער. זכייה שסייעה לו להשתלב בסבב גביע פז'ו 206 בעונה שלאחר מכן. ביחד עם נהג המשנה, ג'וליאן אינגראסיה, הגיע בסיום העונה למקום השישי וזכה בתואר הרוקי המצטיין. בשנת 2007 זכה אוז'ייה בגביע הצרפתי עם 4 ניצחונות ושני מרוצים בהם סיים במקום השני.
2008: אליפות ה-JWRC ובכורה בסבב אליפות העולם

בעונת 2008 הצטרף אוז'ייה לסבב אליפות העולם בראלי לצעירים (JWRC) והתחרה בקטגוריית הסופר 1600 כאשר הוא נוהג בסיטרואן C2. את הבכורה בסבב עשה אוז'ייה בראלי מקסיקו – הוא סיים במקום הראשון בקטגוריית הצעירים ובמקום השמיני בתחרות כולה. בכך הפך אוז'ייה לנהג ה-JWRC שזוכה בניקוד בסבב ה-WRC. אוז'ייה רשם לזכותו זכייה נוספת כחודשיים לאחר מכן במסגרת ראלי ירדן, כאשר הצליח לנצח בקטגוריה אף על פי שבמהלך התחרות הפסיד 4 דקות עקב תקלה מכנית.
במרוץ הבא שהתקיים בסרדיניה סיים במקום החמישי לאחר שנאלץ להתמודד עם מוט היגוי שנשבר במהלך התחרות. אוז'ייה רשם לעצמו ניצחון שלישי בראלי גרמניה שהתקיים באוגוסט. שבועיים לאחר מכן הוא היה קרוב לרשום ניצחון רביעי בראלי קטלוניה, אך סטה מהמסלול במקטע האחרון של התחרות. במרוץ הסוגר של הסבב, שהתקיים בצרפת סיים במקום השני והבטיח זכייה בתואר האליפות.
בעקבות הזכייה באליפות ה-JWRC הוזמן אוז'ייה להשתתף בראלי בריטניה, המרוץ הסוגר את עונת האליפות. הוא הפתיע נהגים מנוסים כשהצליח לקחת את ההובלה כבר במקטע הראשון, הישג עליו שמר עד סיום המקטע החמישי, בו איבד זמן עקב בעיה מכנית. בתחילת היום השני החליק מהמסלול ופרש מהמשך התחרות.
2009–2011: סיטרואן > 2009: עונת בכורה בסבב ה-WRC

בינואר 2009 השתתף אוז'ייה בראלי מונטה קרלו במסגרת סבב ה-IRC ‏(Intercontinental Rally Challenge) וזכה בתחרות היוקרתית כשהוא נוהג בפז'ו 207 S2000.
בתחילת עונת הוחתם אוז'ייה על חוזה זמני בקבוצת סיטרואן ג'וניור, קבוצת בת של היצרן. החוזה הראשוני היה לשישה מרוצים, כאשר המשך העונה היה תלוי בתוצאות שיושגו. אף על פי שביצע כמה טעויות, השתכנע הצוות להחתים אותו בסופו של דבר עד לסיום העונה.
בראלי אקרופוליס שהתקיים ביוון הצליח אוז'ייה לסיים במקום השני ולזכות בפודיום הראשון שלו בסבב. את עונתו הראשונה סיים במקום השמיני עם 24 נקודות.
2009–2011: סיטרואן > 2010: ניצחונות ראשונים

בינואר 2010 התחרה אוז'ייה שוב בראלי מונטה קרלו, כחלק מסבב ה-IRC. הוא הצליח להגיע עד למקום השני, מרחק 45 שניות ממיקו הירבונן שהוביל את המרוץ, אך נאלץ לפרוש במהלך היום האחרון עקב בעיות מכניות.
אוז'ייה פתח עונה נוספת בקבוצת סיטרואן ג'וניור, אליה הצטרף גם אלוף מרוצי הפורמולה 1 לשעבר, קימי רייקונן. בראלי שוודיה, שפתח את העונה, הוא סיים במקום החמישי ובמרוץ אחריו, שהתקיים במקסיקו, הוא סיים במקום השלישי וזכה בפודיום שני בקריירה. בראלי ירדן הוא פתח בצורה טובה והתמקם במקום השני לאחר שני המקטעים הראשונים, אך בהוראת מנהלי הקבוצה ספג עונש שעיכב אותו במספר דקות. בסופו של דבר סיים במקום השישי. בראלי טורקיה הוביל במשך 11 מקטעים, אך הפסיד 3 דקות עקב תקר בגלגל וסיים רביעי. בראלי ניו זילנד התקרב מאוד לניצחון הבכורה, כאשר הוביל את התחרות לפני תחילת הקטע האחרון, אך סחרור אליו נכנס 3 פניות לפני סיום המרוץ סייע ל-יארי-מאטי לאטוולה לעקוף ולנצח בהפרש של 2.4 שניות.
ניצחון הבכורה הגיע בסופו של דבר במרוץ הבא, ראלי פורטוגל בו הצליח לנצח את האלוף סבסטיאן לב לאחר קרב צמוד. בעקבות הצלחותיו של אוז'ייה, בעיקר במסלולי עפר, החליטה קבוצת סיטרואן להעביר אותו להתחרות בראלי פינלנד בקבוצה הבכירה במקום דני סורדו. את התחרות סיים במקום השני, הישג שהוביל אותו למקום השני הכללי לאחר 8 מרוצים בעונה. בראלי יפן, המרוץ העשירי בעונה, התחרה שוב עבור הקבוצה הבכירה והשיג את ניצחונו השני. אל המרוץ האחרון בעונה הגיע אוז'ייה כשהוא במקום השני בדירוג הכללי עם 167 נקודות, אך נאלץ לפרוש במהלך המרוץ ולראות את יארי-מאטי לאטבלה ופטר סולברג חולפים על פניו בטבלה ודוחקים אותו למקום הרביעי.
2009–2011: סיטרואן > 2011: הקרב על האליפות

בעקבות ההישגים והניצחונות הוחלט בקבוצת סיטרואן לקדם את אוז'ייה לקבוצה הבכירה באופן קבוע, לצידו של האלוף סבסטיאן לב. לקראת העונה החדשה ובעקבות שינוי התקנות החליפה סיטרואן את דגמי ה-C4 WRC ב-DS3 WRC.
בראלי שוודיה, שפתח את העונה, נרשמה אכזבה בקבוצה כשאוז'ייה ולב סיימו רק במקומות הרביעי והשישי, בהתאמה. הקרב בין שני הנהגים נמשך במרוץ השני שהתקיים במקסיקו, כאשר אוז'ייה החל את היום האחרון כמוביל, אך נאלץ לפרוש לאחר תאונה. אוז'ייה רשם 2 ניצחונות רצופים בראלי פורטוגל וראלי ירדן, כאשר באחרון הושג הניצחון בפער של 0.2 שניות על יארי-מאטי לאטוולה. זהו הניצחון בפער הקטן ביותר שהושג אי פעם בתולדות האליפות. בראלי סרדיניה סיים במקום הרביעי ובראלי ארגנטינה היה קרוב לניצחון, אך התהפכות שלושה מקטעים לפני הסוף הורידה אותו במקטע האחרון למקום השלישי.
ככל שהתקדמה העונה היחסים בין נהגי הקבוצה הפכו למתוחים והדבר בלט בראלי אקרופוליס שהתקיים ביוון בו התחרו השניים האחד כנגד השני, במהלכו של רוב המרוץ, החליפו ביניהם את ההובלה. בסופו של דבר היה זה אוז'ייה שרשם ניצחון שלישי לזכותו בעונה. אך השיא של היחסים העכורים הגיע בראלי גרמניה, מרוץ אותו לא הפסיד לב מעולם. אוז'ייה הוביל את המרוץ בסיום היום הראשון, לפני לב והתבקש לתת לאלוף לעבור אותו ולנצח את התחרות, אך סירב לעשות זאת. אוז'ייה ניצח במרוץ, אך זכה לביקורות רבות על התנהגותו מצד חברי קבוצה ופרשנים.
בראלי אוסטרליה לא ניצל אוז'ייה את העובדה כי לב החליק מהמסלול וביצע כמה טעויות שעלו לו במיקום נמוך. אף על פי שהצליח להתקדם בדירוג עד המקום התשיעי והתקרב למקום השמיני, קיבל אוז'ייה הוראה מהקבוצה להאט ולאפשר ללב, שהיה במקום ה-11, לעקוף אותו על מנת לזכות בנקודה נוספת. בראלי צרפת רשם אוז'ייה ניצחון נוסף, בעוד לב נאלץ לפרוש ולא סיים את המרוץ.
בשני המרוצים שנותרו עד סיום העונה הצליח להשיג רק 3 נקודות נוספות וסיים את העונה במקום השלישי עם 196 נקודות. בעקבות מערכת היחסים העכורה עם סבסטיאן לב, שהאריך את חוזהו בקבוצה בשנתיים נוספות, הודיע אוז'ייה בסיום העונה כי הוא עוזב את הקבוצה.
2016–2012: פולקסווגן > 2012: עונת בנייה

שבוע לאחר הודעת העזיבה הודיעה קבוצת פולקסווגן על החתמתו של הנהג בשורותיה. הקבוצה החדשה, שרק הצטרפה לסבב האליפות, התייחסה לעונה כאל עונת מבחן ובנייה של הקבוצה לקראת הדגם החדש של הפולו שאמור היה להיכנס לתחרות רק בעונת 2013.
במהלך העונה התחרה אוז'ייה כשהוא נוהג ברכב מסוג סקודה פאביה S2000. את העונה הוא סיים במקום העשירי, כאשר צבר 41 נקודות ולא הגיע לפודיום אפילו פעם אחת.
2016–2012: פולקסווגן > 2013: אליפות ראשונה

מרוץ הפתיחה של עונת 2013, שהתקיים במונטה קרלו היה גם מרוץ הבכורה של פולקסווגן עם דגם הפולו R WRC שפותח על ידי החברה. אוז'ייה סיים את המרוץ במקום השני, אחרי סבסטיאן לב, שהשתתף רק ב-4 מרוצים במהלך העונה ולמעשה פרש מהסבב.
ניצחון הבכורה של הקבוצה הצעירה הגיע כבר בראלי השני בעונה, שהתקיים בשוודיה. במרוץ הבא, שהתקיים במקסיקו, ניצח ב-16 מ-23 המקטעים וסיים עם ניצחון שני. רצף הניצחונות נמשך גם בפורטוגל, מרוץ בו ניצח בפער של למעלה מ-3 דקות, בהשוואה למיקו הירבונן, שהגיע במקום השני. הניצחון הושג אף על פי שבמהלכו סבל מבעיות בבלם היד של הרכב ואף שקל לפרוש מהמרוץ. הרצף נקטע בראלי ארגנטינה, בו המשיך לסבול מבעיות בבלם היד. למרות זאת, סיים במקום השני אחרי לב. בעיות מכניות המשיכו גם במהלך הראלי הבא בסדרה, שהתקיים ביוון בו סיים במקום העשירי. בראלי איטליה חזר אוז'ייה לנצח, הישג אותו שחזר גם בראלי פינלנד.
אוז'ייה יכול להבטיח את תואר האליפות בראלי גרמניה, אך תאונה שבמהלכה שבר את המתלה השמאלי של הרכב גרם לו לאבד זמן יקר והוא ירד למקום ה-47 בתחרות. הוא הספיק לשוב ולטפס במעלה הטבלה וסיים את התחרות במקום ה-17. הניצחון בראלי אוסטרליה קירב את אוז'ייה למרחק נקודה אחת מהבטחת האליפות. המקטע הראשון בראלי צרפת הוגדר כ-"Power Stage". אוז'ייה סיים את המקטע במקום השלישי וצבר נקודה אחת, שלמעשה הבטיחו את זכייתו באליפות עוד לפני שניצח במרוץ. אוז'ייה ניצח גם בשני המרוצים האחרונים של העונה בספרד ובריטניה וסיים את העונה עם 9 ניצחונות, 11 פודיומים, 111 ניצחונות במקטעים ו-290 נקודות, דבר המהווה הישג שיא באליפות.
2016–2012: פולקסווגן > 2014: הגנה על הכתר

לאחר הזכייה בתואר האליפות הגיע אוז'ייה לעונת 2014 במטרה להגן על התואר. לאחר ארבעת המרוצים הראשונים הוא כבר רשם 3 ניצחונות ופער של 29 נקודות מהמקום השני ו-43 נקודות מהמקום השלישי. בראלי ארגנטינה, החמישי בעונה, אוז'ייה הגיע רק במקום השני, אך במקום הראשון הגיע בן זוגו לקבוצה, יארי-מאטי לאטבלה. בכך השלימה פולקסווגן רצף של תשעה ניצחונות ושברה את שיאה של קבוצת סיטרואן. רצף הניצחונות הוארך עם ניצחונות של אוז'ייה בראלי סרדיניה ופולין וניצחון של לאטבלה בפינלנד (אוז'ייה סיים שני), עד שנקטע בראלי גרמניה בו זכתה קבוצת יונדאי לניצחון הראשון שלה בסבב.
הרצף של פולקסווגן התחדש מיד במרוץ הבא ונמשך עד סיום העונה עם 4 ניצחונות לפולקסווגן- 3 מהם לאוז'ייה (אוסטרליה, ספרד ובריטניה) ואחד ללאטבלה (צרפת). את העונה סיים אוז'ייה כאלוף עם 8 ניצחונות, 10 פודיומים ו-267 נקודות.
2016–2012: פולקסווגן > 2015: הרצף ממשיך

רצף הניצחונות של אוז'ייה נמשך גם בשלושת המרוצים שפתחו את עונת 2015 (מונטה קרלו, שוודיה, מקסיקו) ונקטע בראלי ארגנטינה בו הגיע רק למקום ה-17 עקב בעיות מכניות ברכב. אוז'ייה חזר לפודיום בראלי פורטוגל (מקום 2) והוסיף 2 ניצחונות בסרדיניה ופולין. בראלי פינלנד שוב סיים במקום השני, אחרי לאטבלה. בראלי גרמניה ואוסטרליה החליפו השניים מקומות, כאשר אוז'ייה מסיים כמנצח ומבטיח לעצמו תואר אליפות שלישי ומנצח את המרוץ האחרון של בעונה בווילס.
2016–2012: פולקסווגן > 2016

עונת 2016 נפתחה בשני ניצחונות, אך בחמשת המרוצים הבאים לא הצליח לנצח ובראלי פולין אף מצא את עצמו, לראשונה בעונה, מחוץ לפודיום, כשסיים במקום השישי. אך אף על פי שלא ניצח, במחצית העונה היה במקום הראשון בפער של 51 נקודות מאנדריאס מיקלסון, שהיה במקום השני. רצף של ניצחונות בגרמניה, צרפת וספרד הבטיח את הזכייה באליפות הרביעית, כשנותרו עוד שני מרוצים לסיום העונה. עם סיום העונה נודע כי קבוצת פולקסווגן תפסיק להשתתף באליפות העולם בראלי ועל אוז'ייה לחפש קבוצה אחרת.